Салвадор Вилар Браамкамп Собрал е португалски певец, който печели Евровизия 2017 за Португалия с песента „Amar pelos dois“ („Любов за двама“), написана и композирана от сестра му Луиса Собрал. По този начин той дава на Португалия първа победа в песенния конкурс след дебюта си през 1964 г., с което завършва най-дългото участие на държава без победа в историята на Евровизия (53 години). Собрал и неговата песен държат рекорда на Евровизия за победител с най-голям брой точки, общо 758 точки по сегашната система за гласуване, след като спечели както гласуването на журито, така и телефонното гласуване.